Source: https://www.riigiteataja.ee/akt/13358336?leiaKehtiv
Timestamp: 2020-08-11 13:53:01+00:00
Document Index: 75053

Matched Legal Cases: ['§ 2', '§ 3', '§ 14', '§ 2', '§ 1', '§ 3']

Noorteprogrammide, noorteprojektide, noorsootöö arendamise riiklike programmide, noorsoouuringute ja noorsootööasutuste toetamise tingimused ning kord – Riigi Teataja
Noorteprogrammide, noorteprojektide, noorsootöö arendamise riiklike programmide, noorsoouuringute ja noorsootööasutuste toetamise tingimused ning kord - sisukord
§ 2 Projektikonkursi väljakuulutamine
§ 3 Projektitoetuse andmine
RT I 2010, 66, 489
Vastu võetud 14.09.2010 nr 56
Määrus kehtestatakse «Noorsootöö seaduse» § 14 lõike 2 alusel.
(1) Määruse alusel toetatakse:
4) noorsootööasutusi.
(2) Määrust ei kohaldata juhul, kui käesoleva paragrahvi lõikes 1 nimetatud toetus on sellel eelarveaastal reguleeritud eraldi toetusprogrammi või struktuuritoetuse meetme raames.
§ 2. Projektikonkursi väljakuulutamine
(1) Toetuse (edaspidi projektitoetus) taotlemiseks ühes või mitmes käesoleva määruse § 1 lõikes 1 nimetatud projektitoetuse liigis kuulutab haridus- ja teadusminister käskkirjaga välja avaliku konkursi (edaspidi projektikonkurss). Käskkirjas märgitakse:
1) projektikonkursi teema, prioriteedid ja eesmärk;
2) projektitoetuse liigid, milles projektikonkurss välja kuulutatakse;
3) projektikonkursi eelarve;
5) taotlusele lisatavate dokumentide loetelu;
6) taotluste esitamise koht ja tähtaeg;
7) taotluste hindamise kriteeriumid.
(2) Teade projektikonkursi väljakuulutamise ja projektikonkursi tingimuste kohta tehakse teatavaks Haridus- ja Teadusministeeriumi veebilehel ja valdkondlikes postiloendites.
(3) Enne projektikonkursi väljakuulutamist teeb haridus- ja teadusministri käskkirjaga moodustatud Noortepoliitika Nõukogu haridus- ja teadusministrile ettepaneku projektikonkursi tingimuste kohta.
(4) Projektikonkursil osalemiseks ja projektitoetuse saamiseks esitab taotleja Haridus- ja Teadusministeeriumile kirjalikult või elektrooniliselt taotluse määruse lisas oleval vormil.
§ 3. Projektitoetuse andmine
(1) Projektitoetust antakse riigieelarves ette nähtud vahendite ulatuses ja lähtudes projektikonkursi prioriteetidest ning eesmärgist, taotluste hindamise kriteeriumidest ja eelmiste aastate projektikonkurssidel eraldatud projektitoetuste kasutamise sihipärasusest.
(2) Projektikonkursile esitatud taotluste hindamiseks moodustab haridus- ja teadusminister õigusaktidega sätestatud korras nõuandva õigusega komisjoni. Noortepoliitika Nõukogul on õigus teha haridus- ja teadusministrile ettepanekuid komisjoni liikmete kohta.
(3) Komisjon hindab projektikonkursile esitatud taotlusi ja teeb haridus- ja teadusministrile projektitoetuse andmise ning projektitoetuse andmisest keeldumise ettepanekud koos põhjendustega. Haridus- ja teadusminister võib vajadusel taotluste hindamisse kaasata täiendavalt muid eksperte.
(4) Haridus- ja teadusminister otsustab projektitoetuse andmise ja kinnitab projektikonkursi tulemused, määrates käskkirjaga projektitoetuse saajad ja projektitoetuse suurused.
(5) Projektikonkursi tulemustest teavitatakse taotlejaid kirjalikult taasesitatavas vormis viie tööpäeva jooksul otsuse tegemisest arvates.
(6) Projektikonkursi tulemused tehakse teatavaks Haridus- ja Teadusministeeriumi veebilehel.
(1) Projektitoetuse saajaga sõlmib haridus- ja teadusminister või tema volitatud ametiisik projektitoetuse kasutamiseks lepingu.
(2) Projektitoetuse saaja esitab Haridus- ja Teadusministeeriumile lepingus kokku lepitud tähtajaks sisulise tegevuse aruande ja finantsaruande projektitoetuse kasutamise kohta.
(3) Aruande tähtaegselt esitamata jätmise korral on haridus- ja teadusministril õigus keelduda järgnevatel projektikonkurssidel projektitoetuse eraldamisest.
Haridus- ja Teadusministeeriumil on õigus kontrollida projektitoetuse saajale riigieelarvest eraldatud projektitoetuse sihipärast kasutamist.
haridus- ja teadusministri 14. septembri 2010. a määrusega nr 56
Taotleja ......................................................................................................................................
(taotleja nimi)
taotleb Haridus- ja Teadusministeeriumilt toetust
projekti .......................................................................................................................................
(projekti nimetus)
teostamiseks kogusummas ....................
2. Juriidilise isiku registrikood
4. Postiindeks
9. Arveldusarve number
Projekti liik (kohalik, piirkondlik, üleriigiline)
Projekti tegevuskava koos kalenderplaaniga
Projekti eelarve ning eelarve jaotus kuluartiklite lõikes
Projekti tulemuslikkuse hindamine
Projektijuhi nimi ja allkiri ning vastutava isiku nimi ja allkiri
20.1. taotluse allkirjastanud isiku esindusõigust tõendavate dokumentide koopiad juriidilisest isikust taotleja puhul või füüsilisest isikust taotleja passi või ID kaardi koopia ja CV
20.2. projekti kirjeldus kuni viiel A4 formaadis trükitud leheküljel
20.3. taotluse allkirjastanud isiku esindusõigust tõendav dokument
Taotleja kinnitab, et:
taotluses esitatud andmed on tõesed;
aruanne eelmise toetuse kasutamise kohta on esitatud
(juhul kui varem on toetust saadud).